Public procurement notice: Contract Notice
Published: 2023-06-27
Buyer: Pohjois-Pohjanmaan hyvinvointialue
Country: FI
Contract type: Supplies
Procedure: Open procedure
CPV classification: 33100000
Submission deadline: 2023-08-22
Award criteria: The most economic tender

Technical requirements: Pohjois-Pohjanmaan hyvinvointialue (myöhemmin Pohde) pyytää tarjoustanne Infuusiojärjestelmästä tässä tarjouspyynnössä ja sen liitteissä määritellyn mukaisesti. Infuusiojärjestelmän monivuotinen hankintasopimus kattaa uuden sairaalan (OYS 2030) laite- ja järjestelmätoimituksia tarvikkeineen. Pohde hakee sopimuskumppania, joka parhaiten pystyy vastaamaan tarjouspyynnön vaatimuksiin ja sitoutuu pitkäaikaiseen yhteistyöhön.
Päästäkseen tarjousvertailuun Tarjoajan on tarjottava kaikkiin Infuusiojärjestelmässä oleviin kohteisiin, jotka ovat seuraavat:
Uuteen sairaalaan on tavoitteena hankkia infuusiojärjestelmä, jota käytetään eri ikäisten (keskosesta aikuisiin) potilasryhmien hoidossa. Lisäksi keskosilla, vastasyntyneillä ja lapsipotilaiden kohdalla on erityisvaatimuksia, jotka on huomioitu tarjouspyynnössä. Infuusiohoitoa tehdään myös haastavissa kuvantamista vaativissa hoitotilanteissa, jonka vuoksi tarjouspyynnössä on huomioitu MRI-yhteensopivuustarpeet.
Tulevaisuudessa sairaalassa myös hoidetaan keskimäärin sairaampia ja korkeamman riskin potilaita kuin tällä hetkellä, joten tehokkaan infuusiojärjestelmän merkitys potilasturvallisuuden varmistamiseksi korostuu entisestään.
Infuusiojärjestelmä kattaa ruiskupumput, infuusioautomaatit sekä niihin liittyvät valvontajärjestelmät tarvikkeineen. Edellä mainittujen laitteiden yhdistäminen mm. valvontajärjestelmään parantaa merkittävästi infuusioiden seurattavuutta ja lääkkeiden valmistelun ennakointia. Verkkoyhteyksiä hyödyntämällä saadaan lääkekirjaston hallinta sekä mahdolliset hälytyksien siirrot tehtyä hallitusti ja keskitetysti. Infuusioiden etämonitorointi myös tehostaa lääkehoidon ennakointia ja näin edistää koko hoitoprosessin läpivientiä.
Uuden sairaalan potilashuoneet halutaan pitää muuntojoustavana, koska tulevaisuudessa potilashuoneita voidaan joutua muuttamaan nopeastikin yksipaikkaisesta kaksipaikkaiseksi, joka vaikuttaa laitteiden sijoitteluun ja käyttöön.
Infuusiojärjestelmään liittyvät laitteet tulevat lääkintätekniikan omistukseen. Tämä tarkoittaa sitä, että lääkintätekniikka ohjaa ja siirtää laitteita yksiköiden välillä yksiköiden tarpeiden mukaisesti.
Kymmenen (10) vuoden sopimuskauden jälkeen hankintasopimus voi jatkua toistaiseksi voimassa olevana. Tilaaja päättää hankintasopimuksen jatkamisesta joko kokonaan tai osittain 6 kk ennen sopimuskauden päättymistä ja ilmoittaa tästä sopimuskumppanilleen. Toistaiseksi voimassa olevan hankintasopimuksen irtisanomisaika on Tilaajalla 6 kk ja Tarjoajalla 12 kk.
Muut mahdolliset infuusiojärjestelmään liittyvät laitteet, tarvikkeet ja ohjelmistot tai vastaavat on kuvattu tarkemmin jäljempänä tarjouspyynnössä. Tilaaja päättää niistä erikseen.
Tilaaja päättää erikseen huoltosopimuksen laajuudesta ja käyttöönotosta takuuajan jälkeiselle ajalle. Mahdollinen huoltosopimus tehdään toistaiseksi voimassa olevana. Tarjoajan irtisanomisaika on 6 kk ja Tilaajan 3 kk.